CELEX: 22020D0307
Language: mt
Date: 2019-12-13 00:00:00
Title: Deċiżjoni tal-Kumitat Konġunt taż-ŻEE Nru 289/2019 tat-13 ta’ Diċembru 2019 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2020/307]

5.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 68/26
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 289/2019
         tat-13 ta’ Diċembru 2019
         li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2020/307]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) 2018/1832 tal-5 ta’ Novembru 2018 li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) 2017/1151 għall-fini tat-titjib tat-testijiet u l-proċeduri tal-approvazzjoni tat-tip tal-emissjonijiet għal vetturi ħfief għall-passiġġieri u għal vetturi kummerċjali, inklużi dawk it-testijiet u l-proċeduri għall-konformità fis-servizz u l-emissjonijiet f’sewqan reali u li jintroduċi mezzi għall-monitoraġġ tal-konsum tal-fjuwil u tal-enerġija elettrika (1), kif rettifikat fil-ĠU L 263, 16.10.2019, p. 41, irid jiġi inkorporat fil-Ftehim ŻEE.
                  
               
                     (2)
                  
                  
                     Jenħtieġ għalhekk, li l-Anness II tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiż li ġej jiżdied mal-punti 45zu (ir-Regolament tal-Kummissjoni (KE) Nru 692/2008), 45zx (id-Direttiva 2007/46/KE tal-Parlament Ewropew u tal-Kunsill), u 45zzv (ir-Regolament tal-Kummissjoni (UE) 2017/1151) tal-Kapitolu I tal-Anness II tal-Ftehim ŻEE:
            
                        “—
                     
                     
                        
                           32018 R 1832: Ir-Regolament tal-Kummissjoni (UE) 2018/1832 tal-5 ta’ Novembru 2018 (ĠU L 301, 27.11.2018, p. 1), kif rettifikat fil-ĠU L 263, 16.10.2018, p. 41.”
                     
                  
         
            Artikolu 2
            It-test tar-Regolament (UE) 2018/1832, kif rettifikat fil-ĠU L 263, 16.10.2019, p. 41, bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fl-14 ta’ Diċembru 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-13 ta’ Diċembru 2019.
            
               
                  Għall-Kumitat Konġunt taż-ŻEE
               
               
                  Il-President
               
               Gunnar PÁLSSON
            
         
         
            (1)  ĠU L 301, 27.11.2018, p. 1.
         
            (*1)  Ma huwa indikat l-ebda rekwiżit kostituzzjonali.